**CRONFA NAWDD EOS**

**Canllawiau 2022**

**CYFLWYNIAD**

**Mae Eos – Yr Asiantaeth Hawliau Darlledu, wedi sefydlu elusen o’r enw Cronfa Nawdd Eos fydd yn cynnig nawdd er budd y diwydiant cerddoriaeth Gymraeg.**

**Mae’r alwad agored hon, Cronfa Nawdd Eos, yn gwahodd cynigion ar gyfer cynlluniau eithriadol fydd yn cyfrannu i lwyddiant y diwydiant cerdd yn Nghymru. Mae Cronfa Nawdd Eos yn cefnogi cynllunau cyffrous fydd yn ysbrydoli cerddorion, cyfansoddwyr, artistiaid, hyrwyddwyr, trefnwyr a chynhyrchwyr o bob rhan o Gymru i gyfrannu i’r diwydiant cerdd.**

**Dylai’r ceisiadau ddangos cynllun darparu clir ac amserlen manwl o’r gweithgareddau, gan nodi sut yn union y bydd y cynllun yn fuddiol i’r diwydiant cerddoriaeth Gymraeg.**

**Y dyddiad cau ar gyfer ceisiadau 2022 yw 25/11/2022 (17.00 o’r gloch)**

**Os yw amseriad yn dyngedfennol cysylltwch ag Eos i drafod cais sydd y tu hwnt i amseriad yr alwad. O dan rai amgylchiadau eithriadol, ac yn ôl disgresiwn Eos, efallai y byddai’n bosib cynnal asesiad anarferol o’ch cais.**

**Mae’r alwad ar agor i geisiadau am hyd at £1,000 (hyd at 70% o gyfanswm y costau) i gefnogi gweithgaredd yn ystod y 12 mis yn cychwyn o ddyddiad cadarnhau llwyddiant y cais. Mae’r arian sy’n cael ei gynnig yn arian preifat, ac nid yn rhan o unrhyw gynllun neu gronfeydd y Llywodraeth na’r Loteri. Gall yr arian felly gael ei ddefnyddio fel arian cyfatebol *(match funding*) ar gyfer unrhyw gais arall.**

**AR GYFER PWY MAE’R GRONFA HON?**

Ymarferwyr, Artistiaid, Cyfansoddwyr, Cerddorion, Hyrwyddwyr, Cynhyrchwyr neu unrhyw un sy’n gwneud bywoliaeth yn llawn neu yn rhan amser drwy gerddoriaeth Gymraeg neu berfformio mewn cynyrchiadau Cymraeg.

Mae croeso i’r sefydliad neu’r unigolion uchod, sydd heb lawer o brofiad o gwblhau ceisiadau fel hyn, gysylltu gyda swyddfa Eos i fynegi diddordeb, ac i drafod i weld os yw’r syniad yn addas ac yn cyd-fynd gyda’r canllawiau hyn.

 **A OES RHAID BOD YN AELOD O EOS?**

Os yw’r cais yn ymwneud â chyfansoddi neu creu trefniannau yna mae’n rhaid i unrhyw weithiau masnachol newydd gael eu cofrestru gyda ‘PRS for Music’ unai

* drwy gwmni cyhoeddi cofrestredig sy’n aelod o Eos - ([rhestr ar gael yma](https://www.eos.cymru/cwmn%C3%AFaucyhoeddi-publishingcompanies))
* neu yn uniongyrchol gan y cyfansoddwr.

Os ydy'r cyfansoddwr yn dewis yr ail opsiwn a chofrestru'r deunydd yn uniongyrchol, bydd rhaid i’r cyfansoddwr ymaelodi gyda PRS (<https://www.prsformusic.com/join/writer>), ag Eos (<https://www.eos.cymru/ymaelodi>) o ran yr hawliau darlledu. Nid yw'n bosib cynnwys y gost o ymaelodi efo PRS fel rhan o'r cais.

Os nad yw’r cais yn cynnwys cyfansoddi neu creu trefniannau o weithiau yna does dim rhaid i’r ymgeisydd/wyr fod yn aelodau o Eos, e.e. Trefnu cyngerdd neu ddigwyddiad.

**CRONFA AR GYFER BETH YW HON?**

Dylai’r ceisiadau ddangos cynllun darparu clir ac amserlen manwl a dylid amlinellu gweithgareddau sy’n cadarnhau sut bydd eich cynllun yn rhoi budd i’r diwydiant cerddoriaeth Gymraeg.

GALLWN ARIANNU:

* Graddfeydd ymarferwyr
* Defnyddiau ac adnoddau
* Teithio a threuliau
* Tanysgrifiadau meddalwedd a gwasanaethau ar-lein
* Ffioedd arbenigwyr y diwydiant
* Costau swyddfa a gorbenion sy’n uniongyrchol berthnasol i’r cais
* Llogi offer
* Hyfforddiant Datblygiad Proffesiynol Parhaus a mentora
* Llogi lleoliadau ac offer
* Ffioedd ysgrifennu a chyfansoddi
* Costau trefnu cyngherddau neu ddigwyddiad
* Offer ac offerynnau cerdd neu offer trydanol
* Costau recordio cerddoriaeth
* Creu cwmni recordio/label cofrestredig
* Hyrwyddo/marchnata/hysbysebu cynnyrch
* Arian cyfatebol (*match funding)* i gais arall sydd hefyd er budd y diwydiant cerddoriaeth Gymraeg.

**FAINT O ARIAN SYDD AR GAEL?**

Mae’r gronfa yn cynnig pecynnau nawdd o isafswm o £100 hyd uchafswm o £1000 ar gyfer hyd at 70% o gostau unrhyw gynllun neu offer. Cyfanswm y gronfa ar gyfer yr alwad hon yw £5000, felly mi fydd y broses yn gystadleuol iawn, ac yn amlwg ni fydd modd i Eos ariannu pob cais. Mae’n bosib y bydd Eos weithiau yn cynnig swm o nawdd sy’n is na’r swm a ofynnwyd amdano yn y cais, er mwyn gallu noddi mwy o geisiadau, ac mae’r penderfyniadau hyn yn llwyr yn nwylo’r Panel annibynnol.

**PRYD MAE’R DYDDIADAU CAU?**

Bydd Cronfa Nawdd Eos yn derbyn ceisiadau unwaith bob blwyddyn, a’r dyddiad cau fydd 25/11/2022 oni nodir yn wahanol. Bydd rhaid i Eos dderbyn y ceisiadau erbyn 17.00. Cyfrifoldeb yr ymgeisydd yw sicrhau fod y ffeil electroneg yn cyrraedd mewn pryd.

**BETH NEU PWY FYDD DDIM YN GYMWYS I DDERBYN NAWDD?**

Unrhyw beth sy’n tanseilio’r diwydiant presennol e.e. Ni fydd modd cael nawdd ar gyfer rhyddhau CD neu gynnyrch digidol masnachol sydd ddim ar unrhyw label cofrestredig ond bydd modd cael nawdd ar gyfer creu CD neu gynnyrch digidol neu ‘demo’ er mwyn mynd at label arall i’w ryddhau yn fasnachol, oni bai fod y cynllun hefyd yn cynnwys creu label cofrestredig.

Unrhyw un sy’n aelod o PRS ond sydd ddim yn aelod o Eos. I ymaelodi gydag Eos, neu PRS ag Eos, cysylltwch â swyddfa Eos.

Unrhyw un mewn addysg llawn amser.

Unrhyw un sydd mewn swydd llawn amser ble nad yw’r swydd yn ymwneud â cherddoriaeth neu berfformio, oni bai fod y cynllun yn cynorthwyo’r ymgeisydd i gychwyn gwaith (llawn neu ran amser) yn y diwydiant cerddoriaeth Gymraeg neu yn perfformio yn Gymraeg.

**PWY YW’R PANEL SY’N PENDERFYNU AR Y CEISIADAU**

Bydd panel cwbl ddiduedd, wedi ei benodi gan Fwrdd Eos, yn penderfynu ar y ceisiadau o fewn 4 wythnos i dderbyn y ceisiadau. Bydd y panel yn cynnwys ymarferwyr profiadol o’r diwydiant cerddoriaeth Gymraeg a bydd yr aelodau yn cynrychioli ystod eang o *genres* cerddorol, gan gynnwys clasurol, gwerin a roc & phop. Bydd un aelod o Fwrdd Eos yn cadeirio’r Panel ond bydd y ceisiadau a gweithgarwch y Panel yn cael eu cadw hyd braich o Fwrdd Eos, ac ni fydd Bwrdd Eos yn gweld na thrafod y ceisiadau.

Bydd penderfyniad y panel yn derfynol, ond mi fydd modd i Weinyddydd Eos gynnig adborth ar unrhyw gais aflwyddiannus yn dilyn cais ysgrifenedig gan yr ymgeisydd.

**AMODAU**

Bydd rhaid i’r ymgeiswyr gael cyfrif banc cyfredol. Os yw’r cais ar gyfer grŵp neu fand yna bydd rhaid i’r grŵp neu fand gael cyfrif banc cyfredol, ac nid unrhyw unigolyn o fewn y grŵp neu fand.

Os yw’r cais yn ymwneud â chreu neu gyfansoddi cerddoriaeth yna bydd rhaid i unrhyw ymgeisydd llwyddiannus gofrestru’r cynnyrch gyda’r cymdeithasau perthnasol (PRS/Eos, MCPS, PPL) neu eu cofrestru drwy Gwmni Cyhoeddi sy’n aelod o PRS ag Eos, ag MCPS, neu Label sydd wedi ei gofrestru gyda MCPS a PPL.

Bydd rhaid i bob ymgeisydd llwyddiannus gwblhau adroddiad ar ddiwedd cyfnod y cynllun a phrofi’r gwariant.

Gall unrhyw swyddog sydd wedi ei benodi gan Eos ddod i dystio i weithgarwch y cynllun unrhyw adeg yn ystod cyfnod y cynllun.

Bydd rhaid i bob ymgeisydd llwyddiannus ddarparu lluniau neu fideo o weithgarwch y cynllun fel bod Eos yn gallu eu defnyddio i hyrwyddo’r nawdd mewn unrhyw fodd.

Bydd 50% o’r arian yn cael ei dalu ymlaen llaw, a’r 50% arall yn cael ei dalu yn dilyn profi’r gwariant. Bydd disgwyl i’r ymgeiswyr llwyddiannus ddangos copi o ddatganiadau banc i brofi’r gwariant.

Bydd rhaid cwblhau’r cynllun a’r gwariant o fewn 12 mis i ddyddiad derbyn y taliad cyntaf gan Eos, oni bai fod Eos yn caniatáu estyniad i’r cynllun yn dilyn cais ysgrifenedig gan yr ymgeisydd.

Ni fydd modd i ymgeisydd llwyddiannus geisio mwy nag unwaith mewn blwyddyn galendr.

**CYFLWYNO CEISIADAU**

Mae'n rhaid cyflwyno pob cais i gweinyddyddeos@gmail.com - allwn ni ddim derbyn ceisiadau trwy unrhyw gyfeiriad ebost arall na thrwy'r post.

Rhaid anfon y cais fel ffeil electroneg ar ffurf ‘Microsoft Word’ (uchafswm maint y ffeil a dderbynnir yw 7Mb).

Anfonir ebost yn cadarnhau derbyn, gyda chyfeirnod y cais.

**SUT FYDDWN YN ASESU EICH CAIS?**

Bydd pob cais am arian yn cael ei ystyried gan banel annibynnol fydd yn cael ei gadeirio gan aelod o Fwrdd Eos (gweler ‘**PWY YW’R PANEL SY’N PENDERFYNU AR Y CEISIADAU’** uchod)

Penderfynir pa gais fydd yn derbyn arian, a faint, drwy asesu ceisiadau yn erbyn yr amcanion uchod, asesu pa mor hyfyw yw'r cynnig a pha mor fuddiol fydd y cynllun i’r diwydiant cerddoriaeth Gymraeg. Bydd y broses yn cymryd tua 4 wythnos ar ôl y dyddiad cau.

**Y CAMAU NESAF**

Rhoddir gwybod i ymgeiswyr llwyddiannus drwy ebost neu dros y ffon. Bydd hyn yn cael ei ddilyn gan gytundeb ariannu, yn cynnwys nodau ac amcanon y cais yn ogystal a manylion gofynion a therfynau amser y cynllun. Bydd hefyd yn cynnwys y broses werthuso a thelerau ad-dalu pe byddai toriad na ellid ei unioni.

Yn anffodus, nid yw Eos yn gallu ariannu pob cais sy'n cael ei gyflwyno ond bydd croeso i geisiadau aflwyddiannus ail ymgeisio yn y rowndiau canlynol ar ôl y cyfnod adborth.

**ADRODD YN ÔL**

Bydd gofyn i bob cais llwyddiannus gyflwyno adroddiad terfynol wedi'i hunan asesu o fewn dau fis o gwblhau'r cynllun. Bydd yr adroddiad terfynol yn cynnwys:

* Adroddiad manwl sy’n ystyried y llwyddiannau, yr heriau a'r hyn a ddysgwyd ac a gwblhawyd.
* Cyllideb Incwm a Gwariant gwirioneddol
* Lluniau neu fideo o weithgarwch y cynllun

Am fanylion pellach cysylltwch â Tomos Jones, Gweinyddydd Eos, 01286 832106 / 07376 467872 gweinyddyddeos@gmail.com

**Y FFURFLEN GAIS**

**Manylion Cyswllt**

|  |  |
| --- | --- |
| Enw’r ymgeisydd: |  |
| Enw’r grŵp/band/sefydliad(os yn berthnasol) |  |
| Cyfeiriad: |  |
| Côd Post |  |
| Ebost: |  |
| Rhif Ffôn: |  |
| Rhif Ffôn Symudol: |  |
|  |  |

**Amdanoch chi**

|  |
| --- |
| Disgrifiwch eich gweithgarwch presennol (tua 250 o eiriau): |

**Eich Cynllun**

|  |
| --- |
| Disgrifiwch eich cynllun (hyd at 750 o eiriau): |

**Y Budd i’r Diwydiant Cerddorol Gymraeg**

|  |
| --- |
| Disgrifiwch sut y bydd gweithgarwch eich cynllun er budd y diwydiant cerddorol Gymraeg (tua 250 o eiriau): |

**Eich Cyllideb**

|  |  |  |  |  |
| --- | --- | --- | --- | --- |
| **Eitem** | **Manylion** | **Cost yr uned** | **Nifer** | **Cyfanswm** |
|  |  |  |  |  |
|  | **CYFANSWM Y GWARIANT** |  |  | **£** |
|  | **Cyfraniad Cronfa Nawdd Eos** |  |  | **£** |
|  | **Canran Cyfraniad Cronfa Nawdd Eos** |  |  | **%** |
|  | **Cyfraniad yr Ymgeisydd** |  |  | **£** |

**O ble ddaw eich cyfraniad chi?**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**A yw hyn wedi ei gadarnhau? Y/N \_\_\_\_\_\_\_\_\_\_\_\_\_\_**

**Manylion Cyfrif Banc**

|  |  |
| --- | --- |
| Enw’r Cyfrif: |  |
| Enw a Chyfeiriad y Banc: |  |
| Côd Didoli: |  |
| Rhif y Cyfrif: |  |
|  |  |

**A ydych wedi cofrestru ar gyfer TAW? Ydw/Nac Ydw (**dilëir un )

**Os ‘ydw’ nodwch eich Rhif Cofrestru: \_\_\_\_\_\_\_\_\_\_\_\_\_\_\_\_\_\_\_\_\_**

**Unrhyw fanylion arall**

|  |
| --- |
|  |

**Yr wyf yn datgan fod yr wybodaeth a gyflwynir yn y ffurflen hon yn gwbl gywir:**

**Arwyddwyd:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Yr Ymgeisydd**

**Dyddiad:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**